Diari Oficial de la Generalitat Valenciana


Sumari del DOGV 1981, del 10-03-1993 (1993/827367)

ORDRE de 5 de febrer de 1993, de la Conselleria de Cultura, Educació i Ciència, per la qual autoritza provisionalment el centre docent homologat de Batxillerat Montecañada, de Paterna (València), per a impartir el Curs d'Orientació Universitària fins a l'extinció dels esmentats ensenyaments.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/05/(2)/dof/vci/html**

### Dades del document

Número de DOGV
:   1981

Data del DOGV
:   10-03-1993

Secció del DOGV
:   DISPOSICIONS GENERALS

Número del document
:   1993/827367


Data del document
:   05-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de febrer de 1993, de la Conselleria de Cultura, Educació i Ciència, per la qual autoritza provisionalment el centre docent homologat de Batxillerat Montecañada de Paterna (València), per a impartir el Curs d'Orientació Universitària fins a l'extinció dels esmentats ensenyaments.  
Examinat l?expedient incoat a instància del representant de l?entitat Colegio Montecañada, SL, titular del centre docent privat Montecañada, situat al carrer 606, 2, de Paterna- la Canyada (València), amb número de codi 39483116, pel qual sol·licita l'autorització per a impartir els ensenyaments del Curs d'Orientació Universitària.  
Vist que l?expedient ha estat tramitat pel Servei Territorial de Cultura i Educació de València, el qual, a la vista de l?informe favorable de la Inspecció Educativa, eleva proposta igualment favorable.  
Vist que per Ordre de la Conselleria de Cultura, Educació i Ciència, de 3 de juny de 1991 (DOGV d?1 de juliol) el centre obtingué l'autorització definitiva amb classificació provisional com a homologat de Batxillerat Unificat Polivalent, per a 4 unitats i capacitat per a 160 llocs escolars.  
Vistes la Llei Orgànica 8/1985, de 3 de juliol, Reguladora del Dret a l?Educació; la Llei Orgànica 1/1990, de 3 d'octubre, d'Ordenació General del Sistema Educatiu; la disposició transitòria primera, apartat 2, del Reial Decret 1004/1991, de 14 de juny, pel qual s'estableixen els requisits mínims del centres que imparteixen ensenyaments de règim general no universitaris (BOE de 26 de juny de 1991); l?Ordre Ministerial de 17 de juliol de 1980 (BOE de 24 de juliol), sobre autorització per a impartir el COU, i el Reial Decret 332/1992, de 3 d'abril, sobre autoritzacions de centres docents privats, per a impartir ensenyaments de règim general no universitaris.  
Atès que els espais destinats a COU estan vinculats al Batxillerat Unificat Polivalent en virtut de l'Ordre Ministerial de 17 de juliol de 1980.  
Atès que els ensenyaments de COU no impliquen l'autorització de cap nivell dels inclosos en la LOGSE i tenint en compte el que estableix la disposició transitòria la quant a la possibilitat d'autorització provisional dels ensenyaments que s'extingeixen  
Fent ús de les atribucions que m'han estat conferides per l'article 35 de la Llei de Govern Valencià,  
ORDENE  
Primer  
Autoritzar provisionalment el centre docent privat homologat de Batxillerat Montecañada, situat al carrer 606, 2, de Paterna- la Canyada (València), amb número de codi 44221886, per a impartir els ensenyaments del Curs d'Orientació Universitària, fins a l'extinció dels esmentats ensenyaments.  
Aquesta autorització tindrà validesa a partir del curs acadèmic 1993-94.  
Segon  
Les unitats destinades a COU han de conceptuar-se a tots els efectes com a unitats de Batxillerat Unificat Polivalent, i hauran de ser incloses, per tant, en la capacitat total del centre homologat de Batxillerat Unificat Polivalent que és l'assenyalada en l?Ordre de la Conselleria de Cultura, Educació i Ciència de 3 de juny de 1991 (DOGV d?1 de juliol).  
Tercer  
La pèrdua de la classificació, com a centre homologat de Batxillerat Unificat Polivalent comportarà l'extinció de l'autorització per a impartir els ensenyaments del Curs d'Orientació Universitària.  
DISPOSICIO ADDICIONAL  
- Aquesta autorització s'inscriurà en el Registre de Centres Docents de la Comunitat Valenciana.  
València, 5 de febrer de 1993.  
El Conseller de Cultura, Educació i Ciència.   
ANDREU LOPEZ I BLASCO


Còpia Permalink ELI